PACE ขยายเวลาจอง “RO” ถึง 19 ม.ค. วงในระบุ “รายย่อย” ขานรับ! พาเหรดซื้อแล้วกว่า 1 พันลบ.
PACE ขยายเวลาจอง "RO" ยาวถึง 19 ม.ค.61 จากเดิมถึง 15 ม.ค.61 ฟาก “แหล่งข่าวจากวงการการเงิน” ระบุ "รายย่อย" ขานรับ!  พาเหรดซื้อแล้วกว่า 1 พันลบ.
15 ม.ค. 2561

บริษัท เพซ ดีเวลลอปเมนท์ คอร์ปอเรชั่น จ ากัด (มหาชน) หรือ PACE ระบุว่า บริษัทได้ขยายเวลาจองการจองซื้อหุ้นสามัญเพิ่มทุนที่ออกและเสนอขายให้กับผู้ถือหุ้นเดิมของบริษัทฯ ตามสัดส่วนการถือหุ้น (Rights Offering) จำนวนไม่เกิน 7,516,056,394 หุ้น อัตราส่วน 1 หุ้นเดิมต่อ 2 หุ้นเพิ่มทุน ในราคาหุ้นละ 0.50 บาท เป็นระหว่างวันที่ 9-12, 15-19 ม.ค.61 (รวม 9 วันทำการ) จากเดิม 9-12 และ 15 ม.ค.61 (รวม 5 วันทำการ)

ทั้งนี้เพื่อให้ผู้ถือหุ้นมีระยะเวลาเพียงพอในการศึกษาข้อมูลก่อนตัดสินใจใช้สิทธิจองซื้อหุ้นสามัญที่ออกและเสนอขายให้กับผู้ถือหุ้นเดิมของบริษัทฯ ตามสัดส่วนการถือหุ้น (Rights Offering) ควบคู่กับใบสำคัญแสดงสิทธิที่จะซื้อหุ้นสามัญของบริษัท เพซ ดีเวลลอปเมนท์ คอร์ปอเรชั่น จำกัด (มหาชน) รุ่นที่ 1 หรือ PACE-W1 และใบสำคัญแสดงสิทธิที่จะซื้อหุ้นสามัญของบริษัท เพซ ดีเวลลอปเมนท์ คอร์ปอเรชั่น จำกัด (มหาชน) รุ่นที่2 หรือ PACE-W2
ขณะเดียวกัน “แหล่งข่าวจากวงการการเงิน” เปิดเผยต่อ “ข่าวหุ้นธุรกิจออนไลน์” ว่า ขณะนี้มีนักลงทุนรายย่อยให้ความสนใจและตอบรับกับการเปิดจองซื้อหุ้นเพิ่มทุนในครั้งนี้เป็นอย่างมาก โดย ล่าสุด พบว่า มีนักลงทุนรายย่อยใช้สิทธิในการซื้อหุ้นเพิ่มทุน คิดเป็นมูลค่าแล้วกว่า 1 พันล้านบาท
ขณะที่ยังไม่รวมในส่วนของผู้ถือหุ้นรายใหญ่ ซึ่งจากข้อมูลล่าสุด ณ วันที่ 21 ธ.ค.2560 มีอยู่ทั้งหมด 19 ราย คิดเป็นการถือครองหุ้นในสัดส่วน 71.59% ของจำนวนหุ้นทั้งหมดของบริษัท หรือคิดเป็นมูลค่าตามสัดส่วนของสิทธิในการเพิ่มทุนครั้งนี้ ด้วยราคาและอัตราการใช้สิทธิตามที่ถูกระบุกว่า 2.6 พันล้านบาท
โครงสร้างผู้ถือหุ้นรายใหญ่ของ PACE
ที่มา ตลท. (ภาพรวมข้อมูลผู้ถือหุ้น ณ วันที่ 21/12/2560)
อย่างไรก็ตาม หากมีความคืบหน้าประการใด “ข่าวหุ้นธุรกิจออนไลน์” จะรายงานให้ทราบในเวลาต่อไป